[{"text_idx": "#000003", "text": "Kolmapa\u0308eval (23.08) o\u0308o\u0308 tuleb madalro\u0303huvo\u0308o\u0308ndi vahetus la\u0308heduses vihmahoogudega, kohati on ka a\u0308ikest. Hommikupoolik on mandril ka hoovihmadega (saju to\u0303ena\u0308osus ~ 75%). Saartelt alates aga o\u0303huro\u0303hk to\u0303useb ja u\u0308le La\u0308a\u0308nemere lo\u0303unavete sirutub ko\u0303rgro\u0303huala serv po\u0303hja poole ning selle kaasabil saju vo\u0303imalus va\u0308heneb. Pa\u0308rastlo\u0303unal taanduvad ka mandri la\u0308a\u0308neosast sajuhood, Ida- ja Lo\u0303una-Eestis on veel vihmahooge, a\u0308ike on ka vo\u0303imalik. O\u0303htul taevas selgineb. Tuul on valdavalt la\u0308a\u0308nekaarest ja mo\u0303o\u0303dukas, saartel ja mandri la\u0308a\u0308nerannikul on puhanguid 12-13 m/s. O\u0303hutemperatuur on o\u0308o\u0308sel 11..15, rannikul kuni 17, pa\u0308eval 18..21\u00b0C."}, {"text_idx": "#000004", "text": "Neljapa\u0308eva (24.08) o\u0308o\u0308sel ja\u0308a\u0308b Eesti kahe madalro\u0303huvo\u0308o\u0308ndi vahele ning vihma vo\u0303imalus on a\u0308a\u0308rmises kirdenurgas Virumaal ja teisalt la\u0308a\u0308ne pool saartel. Pa\u0308eval jo\u0303uab u\u0308le mere uus ports niiskust, sajab hoovihma, on a\u0308ikeseoht. Tuul on no\u0303rk ja muutliku suunaga, a\u0308ikesepilve all vo\u0303ib olla tugevaid tuuleiile. O\u0303hutemperatuur on o\u0308o\u0308sel 8..13, rannikul kuni 17, pa\u0308eval 17..21\u00b0C."}, {"text_idx": "#000005", "text": "Reede (25.08) o\u0308o\u0308 hakul eemalduvad vihmahood idapiiri taha, pa\u0308rast kesko\u0308o\u0308d madalro\u0303huvo\u0308o\u0308nd no\u0303rgeneb ja suuremat sadu ei tule. Kuid laialdaselt on udulaamasid. Pa\u0308eval saab u\u0308u\u0308rikeseks mo\u0303jusamaks no\u0303rk ko\u0303rgro\u0303huva\u0308li, mis aga pilvi hajutada ei suuda. Mo\u0303nes paigas sajab ka vihma, aga sadu on no\u0303rk. Tuul on no\u0303rk. O\u0308ised miinimumid langevad kohati selgineva taeva korral 7..10\u00b0C-ni, rannikul ja\u0308a\u0308vad u\u0308le 15\u00b0C, pa\u0308evasoe kerkib 18..21\u00b0C-ni."}, {"text_idx": "#000006", "text": "Laupa\u0308eval (26.08) laieneb Skandinaaviast la\u0308henev madalro\u0303hkkond servaga u\u0308le La\u0308a\u0308nemere. O\u0308o\u0308sel liigub madalro\u0303hulohk u\u0308hes vihmapilvedega u\u0308le maa. Pa\u0308eval on sajuhooge ho\u0303redamalt ja harvem. Algab idakaare tuule tugevnemine. O\u0303hutemperatuur on o\u0308o\u0308sel 9..14, rannikul kuni 17, pa\u0308eval 18..22\u00b0C."}, {"text_idx": "#000007", "text": "Pu\u0308hapa\u0308evaks (27.08) kandub Balti riikidesse lo\u0303unakaarest soe ja ebapu\u0308siv o\u0303humass, samal ajal tungib la\u0308a\u0308nekaarest jahedus u\u0308le Skandinaavia ning nende kahe kontrastse o\u0303humassi la\u0308henemine annab to\u0303uke madalro\u0303hkkonna a\u0308genemisele La\u0308a\u0308nemere o\u0303huruumis ning sel juhul on na\u0308dala viimane pa\u0308eva tuuline, vihmahoogude ja a\u0308ikesega."}, {"text_idx": "#000008", "text": "Esmapa\u0308ev (28.08) ja teisipa\u0308ev (29.08) ja\u0308tkuvad madalro\u0303hkkonna servas vihmahoogude ja mo\u0303o\u0303duka lo\u0303unakaare tuulega. O\u0303hutemperatuur on o\u0308o\u0308siti 10\u00b0C u\u0308mber, pa\u0308eval 17..20\u00b0C."}]